google/wiki40b huggingface dataset:
Prajñāpāramitāsūtraen i 150 vers

Prajñāpāramitāsūtraen i 150 vers er en av de mindre prajñāpāramitāsūtraer.

Tre tibetanske oversettelser

Teksten ble oversatt til tibetansk (P’hags pa shes rab kyi pha rol tu phyin pa’i tsul brgya lqa bcu pa) i det 8. århundre fra et Nepalsk sanskrit-manuskript med tittelen Ārya Prajñāpāramitā naya shatapañśashātikā.
Den tibetanske kanon buddhistiske kanon inneholder også to tantriske versjoner. Den første er en utvidet utgave med samme tittel. En tredje versjon på tibetansk (pal rdo rje snying po rgyan shes bya bai rgyid kyi rgyal po chen po) ble oversatt fra et Nepalsk manuskript med tittelen «Den store
kongelige Tantra av Vajra-essensens mandala» (sanskrit: Śrī-vajramaņdalamkāra-nāma-mahātantrarāja).

En Tantra-tekst

Enkelte orientalister har klassifisert dette som en tantrisk tekst.
Prajñāpāramitā i 150 vers er basert på Vajraśekhara Sūtra (Kinesisk: Jīngāng dĭng Jīng, japansk: Kongōchō kyō), en Tantrisk tekst som nådde Kina i det 8. århundre og Japan i det 9. århundre. Den presenterer en mandala bestående av 1 461 guder, som alle sitter på en lotus og er omgitt av auraer. Sammen med Mahāvairocana Sūtra er den en av de to sentrale «Rot-Tantra’er» i kinesisk Tantra.
Den japanske tittelen er Rishukyō, og den har spilt en sentral rolle i japansk Shingon, både i dens historie og praksis.
En 100-dagers disiplin kalt Shido Kego (firedelt Prā-Yoga) ved Shingon-skolen, som inkluderer prostrasjon, messing av Sūtra’er og mantraer, meditasjoner og ritualer, starter med messingen av Rishukyō.
Dānapāla oversatte en tantrisk versjon i året 980. Den hadde samme tittel som en av de tantriske utgavene i den tibetanske kanon, nemlig «Den store kongelige Tantra av vajra-essensens mandala», med undertittelen «en del av prajñāpāramitā-læren» (佛説金剛場莊嚴般若波羅蜜多教中一分, Fóshuō Jīngāngchāng zhuāngyán bānruò bōluómìduō jiàozhōng yīfēn). Dānapālas oversettelse tilsvarer den siste seksjon av den tibetanske versjonen.
Da Bu Kong (不空), som tilhørte Tantra-skolen i Kina, oversatte teksten i året 770, skrev han også en kommentar til teksten sett fra et tantrisk perspektiv. (大樂金剛不空真實三昧耶經般若波羅蜜多理趣釋, Dàlè Jīngāng Bùkōng zhēnshí sānmeyē Jīng bānruò bōluómìduō lĭqùshì).
Vangseter

Behandlingen

De siste årene har tverrfaglig tilnærming blitt en viktig del av behandlingsmodellen på Vangseter AS. Et viktig element de senere årene er involvering av familie og pårørende i behandlingen. Fokus på medavhengighet har vist seg meget verdifull for å oppnå tilfriskning hos den alkoholavhengige. Vangseter AS behandler også avhengighet av medikamenter som erfaringsmessig ofte opptrer sammen med overforbruk av alkohol. Behandlingen varer 6 uker på Vangseter. Vangseter har flere selvhjelpsgrupper rundt om i landet som er etablert for å styrke klienten i tiden etter endt behandling.

Sosio-kulturelle forhold

Siden 1986 har Vangseter AS hatt mer enn 9000 klienter til behandling (2017). Klientene kommer fra alle samfunnslag over hele landet. De første årene var det flest menn som søkte om hjelp på klinikken. Det er nå generelt en økende tendens til at flere kvinner oppsøker klinikken for behandling. Fremdeles omfatter avhengighet av alkohol mye skam og skyld hos den avhengige og dennes familie. Fokus på dette ved at offentlige personer har stått fram sine historier har medvirket til større åpenhet rundt dette. 
Forskning og erfaring viser at det er store mørketall knyttet til alkoholavhengighet og familieproblematikk i Norge i dag. For bedriftene landet over utgjør alkoholavhengighet og -misbruk store omkostninger økonomisk og sosialt. Man regner i dag at om lag 70000-120 000,-nordmenn er såkalte storkonsumenter (SIRIUS 2010). Med storkonsument menes person som drikker mer en 10cl ren alkohol (3-4 alkoholenheter) hver dag gjennom hele året.
Kilder:
Institusjon i bakrus
Vang Menighetsblad Vang Menighetsblad - Kirken i Hamar
Tiden før Tim

Handling

Tim (Niklas James Knudsen) er 13 år og spiller i korps. Korpset skal på busstur, men underveis forulykker bussen, og Tim, som er den hardest skadde, blir liggende i koma. Midt oppe i det hele har Tim en mistanke om at hans far er utro, og det må han gjøre noe med.
Sphinx perelegans

Utseende

En stor (vingespenn 85 – 110 mm), slank, grå svermer med lange vinger. Kroppen er spoleformet, brystet er lysegrått i midten og gråsvart på sidene, antennene er lyse og omtrent 1/3 så lange som forvingene. Forvingene er mørkegrå med diffuse, lysere felt i midten og langs ytterkanten og 3-4 korte, svarte lengdestriper. Bakvingene er mørkegrå med to lysegrå tverrbånd. Bakkroppen har en bred, grå midtstripe, på sidene er den tverrstripet i svart og hvitt.

Levevis

S. perelegans lever i skogene i fjellene, og i tørt busklandskap (chaparral) langs vestkysten av Nord-Amerika. Larvene lever på ulike busker, blant andre Arctostaphylos manzanita og Arbutus menziesii. De voksne svermerne flyr fra skumringen og utover natten. De besøker sjelden blomster og tar for det meste lite eller ingenting næring til seg.

Utbredelse

Denne svermeren finnes langs vestkysten av Nord-Amerika, fra det nordlige Baja California gjennom USA til det sørlige Britisk Columbia. Streifere er påtruffet lenger øst.
Lionel Kieseritzky

Liv og karriere

Kieseritzky var den yngste av advokaten Otto Wilhelm Kieseritzky og Catharina Felicitas Hoffmanns fjorten barn. Han studerte filologi og juss, senere matematikk, et fagområde han tidlig viste begavelse i, og ble en ettersøkt og populær matematikklærer i Dorpat.
Blant Kieseritzkys landsmenn var det snart ingen sjakkspiller som kunne nå opp mot ham, og dette hindret utviklingsmulighetene hans. Men grunnen til at han forlot hjemlandet i 1839 var en injurieprosess som ikke er helt kjent i detalj. Selv om han vant saken, fryktet han gjenopptakelse, og 30 år gammel slo han seg ned i Paris der han bodde til han døde, bare 47 år gammel.
I Paris gjorde han seg bemerket som en profesjonell sjakkspiller, og var jevnlig å treffe i det berømte Café de la Régence. Kieseritzky ble snart en ledende fransk mester. I 1851 deltok han i den internasjonale sjakkturneringen i London, den første gangen de beste europeiske sjakkspillerne møttes.
Kieseritzky var en glimrende kombinasjonsspiller og representant for den såkalte romantisk sjakkepoken. En hovedvariant av kongespringergambit som oppstår etter 1. е2-е4 е7-е5 2. f2-f4 e5xf4 3. Sg1-f3 g7-g5 4. h2-h4 g5-g4 5. Sf3-e5 er oppkalt etter ham. I sjakkhistorien har Kieseritzky fått et varig ry som den tapende part i «det udødelige partiet», et parti han spilte mot Adolf Anderssen i London 1851. Kieseritzky, med svarte brikker, var matt etter bare 23 trekk, men bidro med sitt spill til en av de vakreste matt- og offerkombinasjonene i sjakkhistorien. Kieseritzky vant for øvrig hele matchen med 9:6 (+8 −5 =2).
Kieseritzkys høyeste historiske Elo-tall er 2734, nådd i begynnelsen av 1851.
Salma i dub

Salma i dub er et musikkalbum med Manna, utgitt den 18. april 2008 på Smart Patrol Records. Albumet inneholder bidrag fra bl.a. Rune Lindbæk, Bjørn Torske, Joddski og Nopia. Albumet er kun utgitt på vinyl i 330 eksemplarer. Albumet var kun tilgjengelig i Norge og England. Opplaget ble utsolgt i løpet av kort tid.
DS «Hansteen»

DS «Hansteen» er et seil-dampskip bygget i 1866 ved Nylands mekaniske verksted for Norges geografiske opmåling, NGO, og oppkalt etter daværende sjef for NGO, professor Christopher Hansteen. Skipet ble også lånt ut til havforskning for Johan Hjort og G.O. Sars. I 1872 var skipet losji for kronprins Oscar under avdukingen av Haraldstøtta i Haugesund.
I 1898 ble skipet solgt til Innherad Forenede Damskipsselskap og benyttet som lokalbåt i Trondheimsfjorden. Solgt til Det Helgelandske Dampskipsselskab og omdøpt til «Haarek» og gikk i rutetrafikk langs Helgeland og mellom Sandnessjøen og Træna. I 1950 solgt til Florø og konvertert til losjiskip, først for sesongarbeidere under sildefisket, og fra 1962 kjøpt av Oslo Indremisjon og brukt som losjiskip i Akerselva under navnet «Ivar Elias».
Kjøpt i 1978 av Olaf T. Engvik og restaurert tilbake til utformingen som havforskningsskip.  I 1986 overtatt av Stiftelsen D/S «Hansteen» i Trondheim. Fra 2015 driftes skipet av MiST etter en avtale med Stiftelsen. Det har blitt utført restaureringsarbeider både i skrog og interiør. Dampkjel er nå til reparasjon. Skipet ligger i Nidelven, ved Sjøfartsmuseet.
Håndball-VM 1970 for menn

Håndball-VM 1970 for menn ble spilt i Frankrike i perioden 26. februar – 8. mars 1970.
Nordisk mesterskap i orientering

Nordisk mesterskap i orientering (engelsk: Nordic Orienteering Championships, forkortet NOC) er et tidligere mesterskap i orientering. Nordisk mesterskap ble arrangert for første gang i 1955. Siden ble det arrangert annenhvert år frem til 2009. 
Arrangementene har alltid funnet sted i Sverige, Finland, Norge eller Danmark. Det var i utgangspunktet tenkt at kun løpere fra disse landene kunne delta. Fra og med 1999 ble det åpnet for at også løpere fra ikke-nordiske nasjoner kunne delta og vinne medaljer. Mesterskapet fikk dermed statusen "Åpent nordisk mesterskap" ut sin levetid.
I 2009 ble NOC arrangert for siste gang. Mellom 2010 og 2013 var i stedet Nordic Orienteering Tour (NORT) på plass på programmet i Verdenscupen i orientering.
20. januar

Navnedag

Sebastian, Bastian og Fabian

Helligdager

Brødremesse til minne om Fabian og Sebastian. Finland feirer sin vernehelgen Henrik.
Jefferson County (Iowa)

Navn

Fylket er oppkalt etter president Thomas Jefferson.
Eesti Päevaleht (Sverige)

Eesti Päevaleht (svensk: Estniska Dagbladet) er en estisk ukeavis i Sverige.
Den estiske avisen startet som en adskilt avdeling av Stockholms-Tidningen for ester, utgitt i årene 1945–1948. Da Stockholms-Tidningen ble sosialdemokratisk, flyttet den estniske avdelingen til Eskilstuna-Kuriren.
Da Eesti Päevaleht ble selvstendig i 1959 fortsatte layout og trykking likevel hos Eskilstuna-Kuriren til begynnelsen 2000-tallet. Langvarige ansvarlige utgivere og sjefredaktører har vært Juhan Kokla, Alur Reinans, Ülo Ignats (i årene 1995–2010), Tiina Pintsaar (2011-2016, 2017) og Ülo Siivelt (2016-2017). Nåværende sjefredaktør Stina Kordemets. Avisens redaksjon befinner seg i Estniska Huset i Wallingatan 34 i Stockholm.
Melchior Koch

Familie

Familien Koch flyttet fra Danmark til Norge omkring 1650 og levde i flere generasjoner som handelsmenn på Sula. Den første i familien som kom nordover var sogneprest Jens Koch, far til Melchior. Han var bror til kjøpmann H. H. Koch og sorentskriver P. E. Koch Han giftet seg 28. februar 1823 med Johanne Brønlund Sverdrup, som han fikk syv barn sammen med blant annet forretningsmennene Hans Hagerup Krogh Koch og Jens Cornelius Koch.

Utdanning og karriere

Melchior Koch fikk sin utdanning som kontorist hos sorenskriver Klykken på Bitterstad i Vesterålen og var senere i handelslære hos en fagbror som var kjøpmann i Rottingen. Fra 1818 var han Carl Johan Gerss fullmektige blant annet, da Gerss ble tatt for smugling i februar 1819. Han var fraværende under de store smuglingene og skal ikke ha hatt noe med disse å gjøre.
3. mai 1823 fikk han kjøpmannsbogerskap i Bodø. Melchior Koch ovetok i 1823, handelsvirksomheten til engelskmannen Dundas Blackhall, som han igjen hadde overtatt etter Carl Johan Gerss, da Gerss forlot Bodø høsten 1818 eller vinteren 1819,

Politisk karriere

Etter at byformannskapsloven ble vedtatt skulle det første valget til bystyre og formannskap være gjennomført innen mars 1837. I Bodø kunne valget derimot ikke gjennomføres, ettersom bare 15 av byens 250 innbyggere hadde stemmerett, og loven krevde at kommunestyret skulle bestå av 16 representanter.Det ble derfor vedtatt i kongelig resulusjon 9. januar 1938 at Bodø abre trengte å velge et bystyre på 9 representanter og et formannskap på tre. 
Koch ble valgt inn i formannskapte med 12 stemmer
Melchior Koch møtte som en av tre medlemmer til Bodøs først formannskapsmøte i 29. oktober 1839, sammen med toller S. F. Holmer og kjøpmann Wollf. S. F. Holmer ble da valg til ordfører, mens Koch ble viseordfører.
Andreas Goldberger

Narkotikaskandalen

I 1997 innrømmet Goldberger misbruk av kokain. Han ble utestengt av det østerrikske skiforbundet i seks måneder. Goldberger vurderte å bytte forbund og konkurrere for Serbia, men han ombestemte seg, og ble værende i det østerrikske skiforbundet.
29. mai 2005 la Goldberger opp etter en lang og innholdrik karriere, men er enda prøvehopper i verdenscuprenn i områdene rundt Tyskland og Østerrike. Så sent som i 2008 var han godt med på notene som prøvehopper, og presterte bedre enn over halvparten av de profesjonelle hopperne.
Beautiful Freak

Beautiful Freak er debutalbumet til Eels utgitt i 1996 på DreamWorks Records. Albumet inneholder singlene «Susan's House» og «Novocaine for the Soul», i tillegg til «My Beloved Monster» ble brukt som lydspor til filmen Shrek.
Wakil Ahmed Muttawakil

Wakil Ahmed Muttawakil (født rundt 1971) var den siste kjente utenriksministeren i Taliban-regjeringen i det islamske emiratet Afghanistan. Før dette var han talsmann og sekretær for Mullah Mohammed Omar som er lederen for Taliban.
Muttawakil sendte en utsending for å advare USA om planer om at Al-Qaida planlagte et angrep før 11. september 2001. Årsaken til at han valgte å advare USA om terrorangrepet skal ha vært at han skjønte at USA ville igangsette motangrep som ville utsette det trygge tilholdsstedet til gruppen i Afghanistan for fare.
Etter at Nordalliansen som var ledsaget av amerikanske og britiske styrker styrtet Taliban-regimet så overgav Muttawakil seg etter to ukers forhandlinger til regjeringsstyrkene i Kandahar i begynnelsen av februar 2002.
Han tilbrakte deretter noen år i fengsel og husarrest i Afghanistan før han løp til parlamentsvalg i 2005.
Wuhe

Wuhe (kinesisk: 五河县; pinyin: Wǔhé Xiàn) er et fylke i provinsen Anhui i Folkerepublikken Kina. Det ligger i byprefekturet Bengbu.
Befolkningen talte 681 294 personer i 1999.

Samferdsel

Kinas riksvei 104 løper også gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Peugeot 207

207 RCup

På Geneva Motor Show i 2006 viste Peugeot fram en sport konseptbil basert på 207, kalt 207 RCup Bilen har en 2.0 liters bensinmotor med 280 hestekrefter. Den skal f.o.m. neste år delta i IRC (International rally challenge), en konsept eid av Eurosport. Også Fiat skal delta med sin S2000-bil her.
Tears Always Win

«Tears Always Win» er en sang spilt inn av den amerikanske sangeren Alicia Keys i forbindelse med hennes femte studioalbum, Girl on Fire (2012). Den ble skrevet av Keys sammen med Bruno Mars, Jeff Bhasker og Philip Lawrence, og produsert av Keys og Bhasker. Den ble utgitt digitalt den 7. mai 2013 som den femte singelen fra Girl on Fire. Keys fremførte sangen under en forestilling for American Idol 9. mai 2013. Sangen har blitt møtt med gode kritikker. Keys inkluderte sangen i sin femte konsertturné, Set the World on Fire Tour.
Parlamentsvalget i Storbritannia 2010

Meningsmålinger

Etter at valgdagen ble bestemt 6. april hadde YouGov meningsmålinger hver dag.
East Champaran (distrikt)

Demografi

Ved folketellingen i 2011 var det 5 082 868 innbyggere i distriktet, mot 3 939 773 i 2001. Den urbane befolkningen utgjør 7,85 % av befolkningen.
Barn i alderen 0 til 6 år utgjorde 19,55 % i 2011 mot 21,26 % i 2001. Antallet jenter i den alderen per tusen gutter er 923 i 2011 mot 937 i 2001.
Trondheim Trafikkselskap

Trondheim Trafikkselskap (TT) var et buss- og trikkeselskap i Trondheim.
X86-arkitektur

x86-arkitekturen er en instruksjonssettarkitektur som ble introdusert i Intel 8086 av Intel i 1978 og siden benyttet i en mengde mikroprosessorer. Slike prosessorer brukes i de aller fleste PC-er i dag, og kan også finnes i andre typer datamaskiner. Navnet kommer av at hovedprosessoren i hver av de første prosessorgenerasjonene hadde navn som sluttet på 86. Arkitekturen har vært i stadig utvikling siden starten, noe som leder til mange undervarianter. IA-32/x86-32 er en videreutvikling av x86-arkitekturen, og x86-64 en videreutvikling av x86-32. Begge er bortimot fullt ut bakoverkompatible med den opprinnelige x86-arkitekturen.
Suksessen til denne arkitekturen kom egentlig ikke av dens oppbyggning. Arkitekturen presterte ikke noe bedre enn andre typer, og Intel hadde planer om å lansere en nyere prosessor med ny arkitektur tidlig på 80-tallet. IBMs suksess med PC-en, som brukte en 8088-prosessor, gjorde det mest lønnsomt å fortsette med x86-arkitekturen. De kansellerte fremtidsplanene, og fortsatte med å videreutvikle arkitekturen. Dette har ført til både positive og negative sider om den. Den største ulempen er kanskje at arkitekturen har mye gammel tankegang helt tilbake fra 70-tallet, men fordelen er at programmer for x86-prosessorer kan kjøres på utrolig mange PC-er fra 80-tallet og frem til i dag.
x86-prosessorer produseres av Intel og AMD. Også NEC, Harris, Cyrix (senere VIA, IBM m.fl. har produsert X86-prosessorer.

Arkitekturen

x86 er en CISC-arkitektur, noe som gjenspeiles i at instuksjonssettet inneholder mange og til dels kompliserte instruksjoner. Den opprinnelige x86-arkitekturen hadde en standard ordlengde på 16 biter, men dette ble økt til 32 biter i IA-32 og 64 biter i x86-64. Lenge hadde arkitekturen relativt få prosessorregistre, men dette endret seg med tiden, spesielt med introduksjonen av x86-64-arkitekturen.
Som de fleste datamaskinarkitekturer benytter x86-arkitekturen toerkomplement for å representere negative heltall. Dette gjør at man for addisjon og subtraksjon kan bruke de samme instruksjonene for å regne på tallverdier som kan være negative og tallverdier som kun er positive, siden logikken er den samme.
En underarkitektur av x86-arkitekturen er x87. De første x86-prosessorene støttet bare heltallsoperasjoner, så hvis man hadde behov for å regne med flyttall måtte man enten gjøre det i programvaren eller koble til en x87-prosessor. Navnet gjenspeiler som for x86 det faktum at disse prosessorene hadde navn som sluttet på 87. Med Intel 80486 prosessoren begynte man å inkludere FPUen i x86-prosessorene. Etter at SSE ble introdusert har man faset ut x87-instruksjonene som hovedmåten å utføre flyttallsoperasjoner på, men de forblir tilgjengelig av hensyn til bakoverkompatibiliteten. x86/x87 følger hovedsakelig IEEE 754-standarden. Flyttall kan representeres i enkel presisjon (32 bit), dobbel presesjon (64 bit) eller i det interne 80-bit formatet (kun x87-operasjoner).
Støtte for SIMD ble introdusert av Intel med MMX i 1997 og har siden blitt utvidet av AMDs 3DNow! og Intels SSE.
Jan Matouš

Resultater

Kilde: Skisport365.com
Antonio Puerta

Død

Lørdag 25. august 2007 kollapset han drøyt 30 minutter ut i første omgang i kampen mellom Sevilla og Getafe på Sevillas hjemmebane. Årsaken var hjerteinfarkt. Etter at legene hadde fått liv i ham, gikk han i garderoben for egen maskin, før han så kollapset på nytt. Han ble kjørt til sykehuset og lå sine siste dager i respirator. Det har senere kommet fram at han hadde en hjertelidelse kalt ARVD, som førte til infarktet.
Han døde 28. august 2007. Det kom kondolanser fra fotballklubber over hele verden. Det ble avholdt ett minutts stillhet til ære for Puerta mange steder.

In memoriam på EM-2008

Da Spania vant EM i 2008 hadde Sergio Ramos en T-skjorte med et bilde av ham med teksten «Alltid med oss» («Siempre con nosotros»).
Eusphaeropeltis

Utseende

Små til middelsstore (gjerne ca. 5 millimeter), hvelvede, skinnende metallisk fargede biller. De kan rulle seg sammen til en kule, der de brede leggene på mellom- og bakbeina dekker undersiden. Oversiden er nokså fint punktert, med korte børster.

Levevis

Billene har blitt funnet i regnskog, trolig i trekronene, også i termittreir. Artene kan fly.

Utbredelse

Slekten er utbredt i Sørøst-Asia nord til det sørlige Kina.
Anna Pogorilaja

Karriere

Hun begynte å gå på skøyter som 4-åring, og Anna Tsareva ble hennes trener rundt 2004. Gjennombruddet hennes kom i sesongen 2012–13, da hun kom på 3.-plass i Junior-VM, bak Jelena Radionova og Julija Lipnitskaja. Neste sesong flyttet hun seg til senior-nivå, og vant Cup of China 2013, der hun slo blant andre Adelina Sotnikova og Carolina Kostner. I VM 2014 kom hun på 3.-plass i friløpet, og endte på 4.-plass sammenlagt. 
I sesongen 2014–15 tok hun medalje i begge Grand Prix -konkurransene sine; gull i Skate Canada og sølv i Cup of Russia. I Grand Prix -finalen endte hun på 4.-plass. I EM 2015 i Stockholm tok hun sin første EM-medalje. I sesongen 2015–16 tok hun bronse i både EM og VM. I VM lå hun på andreplass etter kortprogrammet, men kom på 4.-plass i friløpet, og tok dermed bronsemedaljen bak Jevgenija Medvedeva og Ashley Wagner.
Hugues Tshiyinga Mafo

Idrettskarriere

Mafo deltok på 4 x 100 meter stafett under Afrikamesterskapet i friidrett 2004, der DR Kongo satte nasjonal rekord med 42,67 sekunder og kom på sjuendeplass. Under Jeux de la Francophonie 2005 ble han diskvalifisert i forsøksheatet på 100 meter, og på 200 meter fikk han 16. beste tid med 22,53 sekunder, og nådde ikke finalen. 
Under Afrikamesterskapet i friidrett 2010 deltok han på 200 meter, og fikk 45. beste tid i forsøksheatet, og gikk ikke videre til semifinalen. Han deltok også på 200 meter under Panafrikanske leker 2011, der han løp på 22,55 i forsøksheatet, og gikk heller ikke her videre til semifinalen. 
Mafo satte personlig rekord på 100 meter i den innledende runden under VM i friidrett 2013 i Moskva, med 11,11 sekunder. Dette var 18. beste tid av de 30 som måtte løpe i innledende runde, og han gikk dermed ikke videre til forsøksheatene. Under Afrikalekene 2015 ble han slått ut i forsøksheatene på 100 meter, med 41. beste tid, og på 200 meter, med 37. beste tid. 
Han representerte Den demokratiske republikken Kongo under VM i friidrett 2017 i London, som landets eneste deltaker, der han deltok på 200 meter. Han fikk 46. beste tid i forsøksheatet, og nådde ikke semifinalen.
Theridiosomatidae

Utseende

Små (gjerne 1,5-2 mm), noe tettbygde edderkopper. Hunnene har en stor, kuleformet bakkropp som delvis hvelver seg over forkroppen. På undersiden sitter spinnvorter, epigyn og åpninger for trakéer og boklunger ganske tett samlet. Hannen har påfallende store pedipalper (sekundære kjønnsorganer). De to fremre beinparene er kraftigere enn de to bakre.

Levevis

De bygger spesielle, kjegleformede nett. Den europeiske arten Theridiosoma gemmosum lever på fuktige steder, gjerne nær vann.

Utbredelse

Familien forekommer i alle verdensdeler men har en litt spredt utbredelse, og ser ut til å mangle i mange områder.
Arten Theridiosoma gemmosum er utbredt over det meste av Europa inkludert Sverige. I september 2010 ble det første funnet registrert i Norge, på Tjøme i Vestfold.
EM i friidrett 2010 – 200 meter kvinner

Semifinaler

De første 3 i hvert heat og de to med best tid ellers gikk til finalen.
Pi (film)

Pi (også kjent som Pi – Troen på Chaos) er en svart-hvitt amerikansk psykologisk thrillerfilm fra 1998 regissert av Darren Aronofsky, som vant regiprisen på Sundance Film Festival i 1998, samt Independent Spirit Award for «Beste første manus» og Gotham Open Palm Award. Tittelen refererer til den matematiske konstanten π (pi).
Agostino Agazzari

Liv

Agazzari kom fra en gammel adelsfamilie i Siena. Etter sin første kunstnerutdannelse, reiste han i 1601 til Roma der han arbeidet som dosent ved Collegium Romanum i årene 1602 til 1607. På denne tiden ble han  kjent med musikeren Lodovico Grossi da Viadana.
I 1607 vendte Agazzari tilbake til Siena og ble samme år utnevnt til førsteorganist ved byens katedral. I 1630 avanserte han til kapellmester.
Agazzari komponerte ved siden av kirkemusikk og madrigaler også dramaet Eumelio. Som musikkteoretiker er han den dag i dag kjent for verket Del Sonare sopra 'l basso, et av de tidligste og viktigste avhandling om generalbass. Michael Praetorius' Syntagma musicum er influert av dette verket.